Петер Хухел
Късна есен

Превод от немски: Елисавета Багряна, —

chitanka.info

Тихо стене горският листак,

зъзнат пръст и мъх самотни днес.

Над ловците горе в бесен бяг

гони вихъра незнаен пес.

Легнал е над пясъка в разгар

над леса барутния пожар —

желъдите сякаш са патрони.

Изстрели изстреля есента —

тихи изстрели над гроб в нощта.

Чуй, шумят мъртвешките корони,

демони с мъгли се горе гонят.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.